Publication: Magyar Közlöny
Issue: MK-2007-83 (Year: 2007, Number: 83)
Era: 2004-2010
Section: kihirdette a 2006. évi LXXVII. törvény);”
Paragraph Index: 2781

a) A jelöltnek egy kérdőívet kell kapnia. A kérdőívnek legalább 20 kiegészítendő kérdést kell tartalmaznia, amelyek legalább az 1.8.3.11 bekezdésben felsorolt témákra terjednek ki. Felelet-választós kérdéseket is lehet alkalmazni, ez esetben két felelet-választós kérdés egyenértékű egy kiegészítendő kérdéssel. A témák között különös figyelmet kell szentelni a következőknek: - általános megelőző és biztonsági intézkedések; - a veszélyes áruk besorolása; - általános csomagolási előírások, beleértve a tartányokra, a tankkonténerekre és a tartányjárművekre vonatkozó előírásokat; - a veszély jelölése és a veszélyességi bárcák; - a fuvarokmányban levő bejegyzések; 2007/83. szám - árukezelés és rakodás; - a személyzet szakképzése; - a jármű okmányai és bizonyítványok; - írásbeli utasítások; - a szállítóeszközökre és felszerelésükre vonatkozó előírások.

Source: https://magyarkozlony.hu/hivatalos-lapok/25652a0f10cd87472c6c66116c603fdfb5032663/dokumentumok/733453e9977a49d22c9e0ff8eb9fd8d9eb2f905c/letoltes